Падбур’е

Падбу́р’е — вёска ў Камянецкім раёне Берасьцейскай вобласьці, уваходзіць у Вярховіцкі сельсавет. Месьціцца за 30 км на паўночны захад ад Камянцу, за 64 км на поўнач ад Берасьця, за 20 км на паўночны ўсход ад чыгуначнай станцыі Высока-Літоўск (лінія Берасьце — Беласток). Празь вёску праходзіць мясцовая аўтадарога Н-367 (Доўбізна — Падбур’е — Юўсічы). Гісторыя сярэдзіна XIX ст.: вёска ў складзе фальварку Апака маёнтку Капылы Берасьцейскага павету Гарадзенскай губэрні Расейскай імпэрыі. 1845: паводле інвэнтару ўладаньне абшарніцы Караліны Пуслоўскай, у вёсцы 28 двароў. 1857: паводле 10-й рэвізіі 72 рэвіскія душы, дзяржаўная ўласнасьць. канец XIX ст.: вёска ў Вярховіцкай воласьці, у складзе Падбурскай сельскай грамады. 1897: паводле перапісу ў вёсцы 71 двор, 481 жыхар, дзейнічалі хлебазапасная крама і піцейны дом. 1905: 490 жыхароў. 1920: у польска-савецкую вайну вёска была спаленая. 1921: па Рыскай мірнай дамове ў складзе Польшчы, вёска ў Вярховіцкай гміне Берасьцейскага павету Палескага ваяводзтва. 1923: 32 двары, 170 жыхароў. 1939: у выніку пакту Молатава — Рыбэнтропа ў складзе Берасьцейскай вобласьці БССР. 1940: у Амелянецкім сельсавеце Кляшчэльскага раёну Берасьцейскай вобласьці, 485 жыхароў. 1941—1945: цягам 2-ой сусьветнай вайны на франтах загінулі і зьніклі бязь вестак 17 жыхароў вёскі. У 1942 годзе нямецкія войскі расстралялі 11 вяскоўцаў. 1945: у Высокаўскім раёне. 1948: у пачатковай школе 57 вучняў. 1950: у вёсцы арганізаваны калгас «Бальшавіцкі сьцяг», у гэты час у вёсцы 92 двары, 353 жыхары. 1951: у складзе калгасу «Праўда». 1960: 398 жыхароў. 1962: у Камянецкім раёне. 1968: у Каленкавіцкім сельсавеце. 23 чэрвеня 2011 году вёска перададзеная зь ліквідаванага Каленкавіцкага ў склад Вярховіцкага сельсавету. Насельніцтва XX стагодзьдзе: 1970 год — 323 жыхары; 1999 год — 136 жыхароў XXI стагодзьдзе: 2005 год — 56 двароў, 93 жыхары; 2010 год — 84 жыхары Інфраструктура У складзе ААТ «Каленкавічы». Крыніцы Літаратура Гарады і вёскі Беларусі: Энцыклапедыя. Т. 4, кн. 2. Брэсцкая вобласць / рэдкал.: Г.П. Пашкоў (дырэктар) [і інш.]. — Менск: БелЭн, 2007. — 608 с.: іл. ISBN 978-985-11-0388-7. С. 71—72.